## Esta setmana acaba el termini per a presentar-se al concurs internacional d’astrofotografia ‘AstroCiutat. L’univers en imatges’

*** Les fotografies guanyadores formaran part d’una exposició col·lectiva en la Ciutat de les Arts i les Ciències
* El certamen, amb premis de 1.000 i 500 euros en material per a la pràctica d’esta modalitat de fotografia, inclou cinc categories: ‘Cel Profund’, ‘Lluna’, ‘Sol’, ‘Via Làctia’ i ‘Circumpolars/Trail’**

El termini per a presentar-se al concurs internacional d’astrofotografia ‘AstroCiutat. L’univers en imatges’ convocat per la Ciutat de les Arts i les Ciències finalitza dijous que ve 18 de juliol. El complex cultural ha posat en marxa este certamen per a promoure entre el públic este tipus de fotografia que unix l’art amb la ciència. Les fotografies guanyadores formaran part d’una exposició col·lectiva que podrà visitar-se en la Ciutat de les Arts i les Ciències.

El concurs establix les categories següents: ‘Cel Profund’, amb fotografies o captures d’elements fora del nostre sistema solar que poden ser fetes amb telescopi o amb teleobjectius; ‘Lluna’, que engloba imatges del nostre satèl·lit natural on es permet destacar detalls superficials, fases lunars, etc., i altres elements combinats amb la temàtica de la categoria; ‘Sol’, fotografies de l’astre, en les quals poden aparéixer altres elements combinats; ‘Via Làctia’, amb imatges que ressalten la majestuositat de la galàxia; i ‘Circumpolars/Trail’, en la qual poden participar captures d’estreles circumpolars o rastres d’estreles durant llargues exposicions.

S’atorgaran dos premis per cada categoria: un primer premi valorat en 1.000 euros i un segon premi valorat en 500 euros, aproximadament, en material i accessoris per a la pràctica de l’astrofotografia facilitats per les empreses especialitzades FotoAstro González i Fotopro. També s’inclouen dos entrades al Centre Astronòmic de l’Alt Túria (CAAT), que pertany a l’Associació Valenciana d’Astronomia (AVA). L’entrega de premis serà en el Museu de les Ciències el divendres 4 d’octubre amb motiu de l’inici de la Setmana Mundial de l’Espai.

Més informació en [www.cac.es/astrociutat](http://www.cac.es/astrociutat ).

Fecha: 11/07/2024